
CASA DE CULTURA A MUNICIPIULUI TIMIȘOARA
Nr. SC2020-	/

RAPORT DE SPECIALITATE

privind modificarea Regulamentului privind regimul finanţărilor nerambursabile alocate de la bugetul local pentru activităţi nonprofit culturale/ de tineret de interes local și proiecte culturale reprezentând angajamente din dosarul de candidatură Timișoara 2021 – Capitală Europeană a Culturii

Având în vedere Referatul de aprobare al proiectului de hotărâre nr SC2020 – _______ din ______2020, al Primarului Municipiului Timișoara și Proiectul de hotărâre privind modificarea Regulamentului privind regimul finanţărilor nerambursabile alocate de la bugetul local pentru activităţi nonprofit culturale/ de tineret de interes local și proiecte culturale reprezentând angajamente din dosarul de candidatură Timișoara 2021 – Capitală Europeană a Culturii

Facem următoarele precizări:

             Legea nr. 350 din 2 decembrie 2005 stabileşte regimul finanţărilor nerambursabile din fondurile publice alocate pentru activităţi nonprofit de interes general, stabileşte principiile, cadrul general şi procedura pentru atribuirea contractelor de finanţare nerambursabilă din fonduri publice, precum şi căile de atac ale actului sau deciziei autorităţilor finanţatoare care aplică procedura de atribuire a contractelor de finanţare.

Prin HCLMT nr. 40/29.07.2016 s-a modificat Regulamentul privind regimul finanţărilor nerambursabile alocate de la bugetul local pentru activităţi nonprofit culturale şi de tineret de interes local aprobat prin Hotararea Consiliului Local 41/02.02.2016, în baza prevederilor Legii 350/2005 privind regimul finanţărilor nerambursabile din fonduri publice alocate pentru activităţi nonprofit de interes general. Acesta prevedea două domenii de aplicare pentru finanțările nerambursabile de la bugetul local,respective: proiecte cultural si de tineret ale căror condiții de eligibilitate sunt în concordanță cu strategia culturală a municipiului Timișoara pentru perioada 2014-2024 aprobată prin HCL nr. 535/31.10.2014 cu și strategia de tineret a municipiului Timişoara pentru perioada 2014-2020, aprobată prin HCL nr. 574/27.11.2014.

În ianuarie 2010, Timişoara şi-a anunțat intenţia de a candida pentru titlul de Capitală Europeană a Culturii 2021, iar prin HCLMT nr. 82/29.03.2011 s-a aprobat susţinerea candidaturii Timişoarei la titlul de Capitală Culturală Europeană după anul 2019, iar prin HCLMT nr. 395/22.09.2015 a fost aprobată candidatura Municipiului Timişoara şi angajamentul de susţinere financiară în perioada 2017-2022 pentru participarea Municipiului Timişoara la acţiunea Uniunii Europene ”Capitală Europeană a Culturii" pentru anul 2021 în România, în cazul în care Municipiul Timişoara este declarat oraş câştigător.

Pentru a veni în întâmpinarea sectorului cultural independent și pentru a consolida legăturile acestuia cu alte sectoare,  pentru a contura mai bine profilul internaţional al acestuia prin intermediul culturii, propunem modificarea Regulamentului privind regimul finanţărilor nerambursabile alocate de la bugetul local pentru activităţi nonprofit culturale şi de tineret de interes local, prin includerea unui nou domeniu de aplicare, respectiv: un apel de proiecte care să completeze programul cultural Timișoara 2021 – Capitală Europeană a Culturii, conform dosarului de candidatură pe baza căruia Timișoara a câștigat titlul de Capitală Europeană a Culturii în anul 2021.  

Modificările propuse vor cuprinde ariile tematice, obiectivele și criteriile necesare pentru eligibilitatea proiectelor în procedura evaluării și selecționării acestora, restul prevederilor regulamentului rămânând neschimbate.

Având în vedere cele expuse mai sus, apreciem că proiectul de hotărâre privind modificarea Regulamentului privind regimul finanţărilor nerambursabile alocate de la bugetul local pentru activităţi nonprofit culturale/ de tineret de interes local și proiecte culturale reprezentând angajamente din dosarul de candidatură Timișoara 2021 – Capitală Europeană a Culturii, îndeplineşte condiţiile pentru a fi supus dezbaterii şi aprobării plenului consiliului local.

